Diari Oficial de la Generalitat Valenciana


Sumari del DOGV 4138, del 29-11-2001 (2001/11023)

Notificació al senyor Juan Pablo Gallego Villaescusa. Expedient número Z/138/99/3/2.
------------------------------------------------------------------------------------

### Dades del document

Número de DOGV
:   4138

Data del DOGV
:   29-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11709


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Juan Pablo Gallego Villaescusa. Expedient número Z/138/99/3/2. [2001/A11190]
  
D' acord amb el que estableix l'article 59.4 de la Llei 30/1992, de 26 de novembre, no havent sigut possible la notificació en el seu últim domicili conegut per l'administració, per la present es notifica al senyor Juan Pablo Gallego Villaescusa, en representació de Creaciones de Infraestructuras, la resolució del recurs de alçada interposat contra la Resolució de 24 de maig de 2001, recaiguda en l'expedient Z/138/99/3/2.
  
Amb data 3 de setembre de 2001, el conseller d'Obres Públiques, Urbanisme i Transports ha dictat la següent resolució:
  
«Vist el recurs d'alçada formulat per la mercantil Creación de Infraestructuras contra la Resolució del director general d'Obres Públiques de 24 de maig de 2001, dictada en l'expedient Z/138/99/3/2, per la qual es resol: 1r reiterar a Creación de Epistemes, SL, així com a la recurrent, com a constructora de les obres, l'ordre de procedir a la immediata paralització de les obres en curs; 2n Advertir a Creación de Epistemes, SL, així com a la recurrent, com a constructora de les obres, que l'ordre de paralització afecta els dos blocs d'habitatges i, per això, a tots i cadascun dels 19 habitatges projectats; i 3r advertir a Creación de Epistemes, SL, així com a la recurrent, com a constructora de les obres, que aquesta administració autonòmica, si es continua desoint l'ordre de paralització, procedirà a posar els fets en coneixement del Ministeri Fiscal, per si poguera haver hi responsabilitats d'ordre penal derivades d'aquesta conducta.
  
Vist l'informe de la Divisió de Ports i Costes.
  
Vist l'informe de l'Àrea Jurídica.
  
S'adopta la present resolució, que es basa en els següents
  
Antecedents de fet
  
1. Amb data 3 de juliol de 2001 té entrada en aquesta Conselleria d'Obres Públiques, Urbanisme i Transports un escrit subscrit per la mercantil Creación de Infraestructuras, pel qual interposa recurs d'alçada contra la resolució del director general d'Obres Públiques de 24 de maig de 2001, dictada en l'expedient Z/138/99/3/2, per la qual es resol: 1r reiterar a Creación de Epistemes, SL, així com a la recurrent, com a constructora de les obres, l'ordre de procedir a la immediata paralització de les obres en curs; 2n advertir a Creación de Epistemes, SL, així com a la recurrent, com a constructora de les obres, que l'ordre de paralització afecta els dos blocs d'habitatges i per això a tots i cadascun dels 19 habitatges projectats; i 3r advertir a Creación de Epistemes, SL, així com a la recurrent, com a constructora de les obres, que aquesta administració autonòmica, si es continua desoint l'ordre de paralització, procedirà a posar els fets en coneixement del Ministeri Fiscal, per si poguera haver responsabilitats d'ordre penal derivades d'aquesta conducta.
  
2. Argumentant el que considera més convenient al seu dret, fonamenta el seu recurs en els següents punts:
  
- Que la paralització de les obres és una mesura que no s'ha adoptat en el moment processal oportú, per la qual cosa és nul·la a l'empara de l'article 62,1, e) de la Llei 30/1992.
  
- Pel que s'ha exposat sol·licita que es dicte resolució per la qual es declara nul·la o que s'anul·le la resolució objecte de recurs i, altrament, la suspensió de l'acte impugnat
  
Als anteriors fets són d'aplicació els següents
  
Fonaments de dret
  
1. De la competència per a dictar la present resolució:
  
L'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
L'article 7 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
2. Del fons de l'assumpte:
  
Entrant en l'anàlisi detallada de les al·legacions sostingudes pel recurrent, cal fer les següents precisions:
  
2.1. Al·lega el recurrent que la mesura de paralització de les obres no s'ha adoptat en el moment processal oportú, però aquesta al·legació ha de decaure igualment per ser perfectament ajustada a dret i per tenir un ordre pràctic inapel·lable i tendent en tot a evitar danys ulteriors, ja que, si no es paralitzen les obres i aquestes no són legalitzables, es produiria sens dubte un perjudici al mateix recurrent, que hauria invertit uns recursos econòmics en una obra que hauria de demolir, i als tercers que, emparats en l'aparença de legalitat d'uns habitatges construïts, després d'adquirir-los veurien com, si escau, s'haurien de demolir.
  
Assenyalat això resulta, en conseqüència, rebutjable l'argumentació de nul·litat de ple dret que el recurrent pretén, atés que no concorren en absolut els estrictes requisits que amb aquesta finalitat estableix l'article 62, 1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de manera que s'ha de mantenir la mesura de paralització de les obres.
  
En qualsevol cas, per Resolució de 24 de maig de 2001, del director general d'Obres Públiques, es va resoldre, entre altres punts, advertir a Creación de Epistemes, SL, així com a la Creación de Infraestructuras, com a constructora de les obres, que aquesta administració autonòmica, si es continua desoint l'ordre de paralització, procedirà a posar els fets en coneixement del Ministeri Fiscal, per si poguera haver hi responsabilitats d'ordre penal derivades d'aquesta conducta.
  
Com a conseqüència de l'anterior, per la Interlocutòria de 17 de juliol de 2001, del Jutjat Contenciós Administratiu número 4 d'Alacant, es va ordenar exactament el precinte de les obres a fi de la paralització.
  
Establert això, és rebutjable l'al·legació del recurrent relativa al fet que no es pot reiterar el que no s'ha dit amb anterioritat, atés que s'ha notificat la paralització de les obres, no únicament a la recurrent, com a empresa constructora de les obres, sinó també a la promotora d'aquestes, Creación de Epistemes, SL.
  
I respecte de l'al·legació relativa al fet que no es poden paralitzar les obres sense incoar expedient sancionador, sense entrar en el fons de l'assumpte, es recorda que aquest expedient sancionador va ser incoat al seu dia contra la mercantil promotora.
  
2.2. Respecte de l'al·legació relativa al fet que la promotora compleix els requisits legals necessaris per a l'execució de l'obra, cal recordar al recurrent que les autoritzacions que la Comunitat Valenciana ha d'atorgar en compliment de les seues atribucions són dos, una de la Conselleria de Cultura, que el recurrent ha obtingut, i altra de la Conselleria d'Obres Públiques, Urbanisme i Transports, objecte de la polèmica sobre la qual versa el present recurs d'alçada, de la qual manca el recurrent.
  
Respecte d'això, ha d'assenyalar-se que, atés que les costes són una porció del territori especialment delicada i complexa, el legislador des de fa molt de temps ha establert els mecanismes que en cada cas ha considerat més oportuns per a la seua protecció, i sent tan nombrosos els interessos en joc són diverses les administracions que entren en joc perquè aquesta protecció es porta a terme en benefici de la comunitat i amb plena subjecció a l'ordenament.
  
En efecte, s'han atorgat, per una banda, la llicència d'obres de l'Ajuntament, que la concedeix emparada quant a les seus competències i com és fàcilment comprensible, sense passar d'aquestes, i, d'altra banda, l'autorització de la Conselleria de Cultura, que igualment l'ha atorgada fent ús de les seues atribucions, però sense excedir-se'n.
  
El quadre es completa amb una tercera autorització, tan necessària com les altres dos, que és la de la Conselleria d'Obres Públiques, que té entre les seues atribucions l'ordenació del litoral.
  
I és aquesta autorització, aquest tercer document necessari perquè les obres es porten a terme, el que el recurrent no ha obtingut, per la qual cosa les obres que pretén no poden fer-se, perquè si és necessari el compliment de tres requisits, malament pot dur-se a terme el que únicament en té dos.
  
2.3. Respecte de l'al·legació del recurrent relativa al fet que, per haver-se alçat una acta de replanteig de les poligonals de delimitació i les seus zones de servitud ha d'anul·lar-se l'expedient, cal manifestar que l'operació de delimitació consisteix simplement a marcar sobre el terreny la línia que es va aprovar per l'Ordre Ministerial d'1 d'agost de 1974, per la qual manca dels efectes anul·latoris que pretén el recurrent.
  
2.4. Respecte de la sol·licitud de suspensió de l'acte impugnat, ha de decaure la pretensió de suspensió del recurrent ja que ni s'al·leguen, ni s'acrediten ni es donen les circumstàncies que per a acordar-la exigeix l'article 111 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En vista dels antecedents de fet i fonaments jurídics anteriors, el conseller d'Obres Públiques, Urbanisme i Transports resol:
  
Desestimar el recurs d'alçada formulat per la mercantil Creación de Infraestructuras contra la Resolució del director general d'Obres Públiques de 24 de maig de 2001, dictada en l'expedient Z/138/99/3/2, per la qual es resol: 1r reiterar a Creación de Epistemes, SL, així com a la recurrent, com a constructora de les obres, l'ordre de procedir a la immediata paralització de les obres en curs; 2n advertir a Creación de Epistemes, SL, així com a la recurrent, com a constructora de les obres, que l'ordre de paralització afecta els dos blocs d'habitatges i per això a tots i cadascun dels 19 habitatges projectades; i 3r advertir a Creación de Epistemes, SL, així com a la recurrent, com a constructora de les obres, que aquesta administració autonòmica, si es continua desoint l'ordre de paralització, procedirà a posar els fets en coneixement del Ministeri Fiscal, per si poguera haver responsabilitats d'ordre penal derivades d'aquesta conducta.
  
Aquesta resolució posa fi a la via administrativa i contra aquesta pot interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la data de notificació o publicació de la present resolució, sense perjudici de la utilització de qualsevol altre recurs que es considere oportú.»